DA Den Europæiske Unions Tidende C 231/4

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER PÅ OMRÅDET BENÆVNT»CASE LA ROCCA«-LICENSEN

REGIONEN SICILIEN

DET REGIONALE FORVALTNINGSORGAN FOR ENERGI OG OFFENTLIG FORSYNINGSVIRKSOMHED — DEN REGIONALE AFDELING FOR ENERGI

REGIONALKONTORET FOR KULBRINTER OG GEOTERMI ENERGI (U.R.I.G.)

2013/C 231/06

Den 3. april 2013 og med henvisning til Siciliens regionallov nr. 14 af 3. juli 2000 ansøgte Irminio S.r.l. med hovedsæde på adressen Via Principe di Villafranca 50, 90139 Palermo Italia (skatte- og momsnr.03922140821) og registreret hos Palermos handelskammer (det økonomiske og administrative register (REA) nr. 160160) det regionale ministerium for energi og offentlig forsyningsvirksomhed (Viale Campania, 36, 90144 Palermo Italia), der er den kompetente myndighed, som udsteder udvindingsrettigheder i regionen Sicilien, om tilladelse til efterforskning efter olie og gas, benævnt »Casa la Rocca«-licensen, i et område på 8 000 ha (80 km2) i kommunen Ragusa, der er beliggende i provinsen Ragusa. Området er angivet på militærets geografiske instituts (IGMI) kort (eller foglio) nr. 276 over Ragusa, størrelsesforhold 1:100 000, og på de mere detaljerede kort (eller tavolette) med numrene 276 IV SO, Donnafugata, 276 III NE, Donnalucata, 276 IV SE, Monte Renna, og 276 IV NE, Comiso.

Omkredsen af det område, hvortil der ansøges om licens, har form som en uregelmæssig polygon, der afgrænses af ubrudte linjer mellem punkterne a, b, c, d, e, f, g og h.

Disse punkter er defineret som følger:

a) sammenfaldende med punkt »o« i området, der er omfattet af ansøgningen om »C.da Giardinello«-licensen. Punktet befinder sig ved det nordlige hjørne af Casa Veninata i »C.da Stanislao«. Det findes på det detaljerede kort nr. 276 IV SO, Donnafugata

b) sammenfaldende med punkt »n« i området, der er omfattet af ansøgningen om »C.da Giardinello«-licensen. Punkt i det nordlige hjørne af huset beliggende 580 m o.h. i »C.da Castiglione«, ca. 350 m nord/nordvest for »Villa Arezzo«. Se det detaljerede kort nr. 276 IV NE, Comiso

c) sammenfaldende med punkt »b« i »S. Anna«-koncessionen. Punktet befinder sig i det nordøstlige hjørne af »Case Cosentino« i »C.da Cento pozzi«. Se det detaljerede kort nr. 276 IV NE, Comiso

d) sammenfaldende med punkt »a« i »S. Anna«-koncessionen. Punktet befinder sig i det sydlige hjørne af »Villa Monelli« i »C.da Badia«. Se det detaljerede kort nr. 276 IV SE, »Monte Renna«

e) sammenfaldende med punkt »e« i »S. Anna«-koncessionen. Punkt i det nordlige hjørne af »Casa Nifosi« beliggende 446 m o.h. i »C.da Giubiliana«. Se det detaljerede kort nr. 276 IV SE, »Monte Renna«

f) sammenfaldende med punkt »d« i »S. Anna«-koncessionen. Punktet er beliggende 577 m o.h. i »C.da Cimillà« i det vestlige hjørne af vejkrydset mellem 5 og 6 km ned ad vejen mellem Ragusa og Marina di Ragusa. Se det detaljerede kort nr. 276 IV SE, »Monte Renna«

g) punktet er sammenfaldende med punkt »g« i »Ragusa«-koncessionen og punkt »b« i »Irmino«-koncessionen. Består i en kalkstenssøjle i det vestlige hjørne af »Case Arezzo« i »C.da Pozzillo«. Se det detaljerede kort nr. 276 IV SE, »Monte Renna«

h) sammenfaldende med punkt »p« i området, der er omfattet af ansøgningen om »C.da. Giardinello«-licensen. Punkt i det sydøstlige hjørne af huset i »C.da Perrone«, beliggende ca. 75 meter o.h., 325 m sydøst for »C.da Perronello«. Se det detaljerede kort nr. 276 IV NE, Donnalucata.

Geografiske koordinater

Punkt Længdegrad E (M. Mario) Breddegrad a 2° 06′ 02,85″ 36° 52′ 29,92″ b 2° 10′ 41,42″ 36° 55′ 59,93″ c 2° 14′ 07,72″ 36° 55′ 08,73″ d 2° 09′ 26,66″ 36° 53′ 12,66″ e 2° 10′ 50,50″ 36° 51′ 35,87″ f 2° 13′ 35,88″ 36° 52′ 51,54″ g 2° 13′ 01,00″ 36° 50′ 51,09″ h 2° 09′ 16,10″ 36° 47′ 59,10″

Interesserede kan fremsætte ansøgning om en tilladelse inden for samme område senest 90 dage efter offentliggørelsen af nærværende meddelelse i Den Europæiske Unions Tidende. Ansøgninger indgivet efter fristen vil ikke komme i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. I overensstemmelse med artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i De Europæiske Fællesskabers Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (regionen Siciliens officielle tidende) nr. 32 af 7. juli 2000).

Betingelser og krav med hensyn til aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er offentliggjort ved dekret nr. 91 af 30. oktober 2003 og nr. 88 af 20. oktober 2004, udstedt af det regionale forvaltningsorgan for energi og offentlig forsyningsvirksomhed, i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på Regionalkontoret for Kulbrinter og Geotermi, Den Regionale Afdeling for Industri og Minedrift, via Ugo La Malfa 101, 90146 Palermo Italia, hvor de ligger til gennemsyn for interesserede.